**Teemu Olavi Lepaus** (s. 12. maaliskuuta 1993 Tampere) on suomalainen jääkiekkoilija, joka pelaa Saksan pääsarja DEL-liigajoukkue Bietigheim Steelersissä. Hän on pelipaikaltaan vasen laitahyökkääjä, mutta Lepaus osaa pelata myös keskellä.

Ura
---

Lepaus on Tampereen Ilveksen oma kasvatti. Hän toimi kaudella 2009–2010 seuran B2-nuorten varakapteenina ja voitti Ilveksen sisäisen piste-, maali- ja syöttöpörssin tehoilla 16+21=37, joilla Lepaus jakoi koko B2-nuorten SM-sarjan pistepörssin kuudennen sijan Kiekko-Laserin Jussi Hartikaisen kanssa. Hän voitti kauden päätteeksi B2-nuorten SM-hopeaa. Kaudella 2010–2011 Lepaus voitti Ilveksen B-nuorten sisäisen piste-, maali- ja syöttöpörssin tehoilla 19+20=39. Hän jakoi koko B-nuorten SM-sarjan maalipörssin voiton Bluesin Samu Öystilän kanssa, mutta Öystilä vei kuitenkin yhden tehopisteen enemmän tehneenä sarjan parhaalle maalintekijälle myönnettävän Raimo Summanen -palkinnon. Pistepörssissä Lepaus sijoittui kolmanneksi. Kaudella 2011–2012 hänellä oli Ilveksen A-nuorista yli puolet kaudet pelanneista joukkueen paras teholukema (+7).

Kauden 2013–2014 A-nuorten SM-liigan viimeisessä playoff-ottelussaan Lepaus loukkasi olkapäänsä ja joutui leikkaukseen. Kuntouduttuaan hän harjoitteli Ilveksen B-nuorten kanssa. Harjoituksia seurasi muuan Helsingin IFK:n apuvalmentaja Pekka Kangasalusta, joka tiedusteli Lepauksen halua siirtyä ulkomaille. Hänen suosittelunsa kautta Lepaus siirtyi lopulta kahden kuukauden koeajalle Itävallan toiseksi korkeimmalle sarjatasolle Inter-National-Leaguen EHC Lustenaun joukkueeseen syyskuussa 2014. Hänet halusi joukkueeseen päävalmentaja Timo Keppo, joka sai kuitenkin potkut vain kaksien harjoitusten jälkeen ja hänen tilalleen Lustenau palkkasi Heikki Mälkiän. Lepaus pelasi joukkueen ykkösketjussa Scott Barneyn ja Toni Saarisen rinnalla ja oli yhdeksän runkosarjaottelun jälkeen INL:n pistepörssissä kuudentena tehoilla 3+9=12. Lustenau olisi halunnut jatkaa hänen koeaikaansa, mutta Lepaus halusi kuitenkin loppukauden sopimuksen, johon seuran presidentti ei lopulta suostunut. Hän jätti Lustenaun marraskuussa 2014. 

Vuoden 2015 vaihteessa Lepaus siirtyi loppukauden 2014–2015 kattaneella sopimuksella Suomi-sarjajoukkue Imatran Ketterään, jonne häntä oli houkuttelemassa joukkueen maalivahti Wille Mattila.

Kaudeksi 2015–2016 Lepaus siirtyi vuoden mittaisella sopimuksella Mestis-joukkue Savonlinnan Pallokerhon riveihin. Hänen tulokaskautensa toi 40 runkosarjaottelussa tehot 12+10=22 ja neljässä playoff-ottelussa kaksi syöttöpistettä. Alkukaudella 2016–2017 Lepaus pelasi samassa ketjussa Juuso Forsströmin ja Rasmus Hämäläisen kanssa, joiden kanssa hän muodosti koko Mestiksen alkukauden tehokkaimman hyökkäysketjun. Myöhemmin talvella Lepaus kuitenkin muodosti SaPKon pääsääntöisen ykkösketjun Jonatan Tanuksen ja Joona Monton (pudotuspeleissä Juuso Forsströmin) kanssa. Hän voitti lopulta tehoilla 16+46=62 koko Mestiksen syöttöpörssin ja sijoittui pistepörssissä toiseksi edellään vain tutkapari Jonatan Tanus. Lepaus jakoi myös sarjan pudotuspelien pistepörssin voiton joukkuetoverinsa Juuso Forsströmin kanssa tehoilla 7+10=17. Hän voitti kauden päätteeksi Mestiksen mestaruuden ja palkittiin pudotuspelien arvokkaimpana pelaajana Håkan Hjerpe -palkinnolla. Lepaus valittiin myös sarjan ensimmäiseen tähdistökentälliseen.

Lepaus palasi kaudeksi 2017–2018 1+1-vuotisella SM-liigasopimuksella kasvattajaseuraansa Tampereen Ilvekseen. Hän teki liigadebyyttinsä runkosarjan avauskierroksella 8. syyskuuta 2017 paikallisvastustaja Tapparaa vastaan. Lepaus merkittiin Ilveksen kakkosketjun vasempaan laitaan Sami Sandellin ja Julius Valtosen viereen. Hän sai ottelussa jääaikaa 14.02 ja keräsi ottelusta teholukeman –1. Liigauransa avausmaalin Lepaus teki kahdeksannessa ottelussaan 28. syyskuuta 2017 vieraissa JYPiä vastaan. Kaikkiaan hänen tulokaskautensa toi 56 runkosarjaottelussa tehot 8+16=24, joilla Lepaus sijoittui SM-liigan tulokkaiden pistepörssissä viidenneksi.

Lokakuussa 2018 Lepaus teki Ilveksen kanssa kaksivuotisen jatkosopimuksen kevääseen 2021 saakka. Hän otti kaudella 2018–2019 ison askeleen urakehityksessään ja oli tehoilla 16+24=40 Ilveksen paras syöttäjä ja toiseksi paras pistemies Arttu Ruotsalaisen jälkeen. Kaudella 2019–2020 Lepauksen oli kuitenkin vaikea löytää sopivaa roolia Jouko Myrrän luistelevasta pelitavasta varsinkin kaikkien ollessa terveinä ja hän teki runkosarjassa vain 18 tehopistettä. Myös kaudella 2020–2021 Lepauksen oli Jatkoaika.com -verkkolehden toimittaja Lassi Sepän mukaan vaikea sopeutua Ilveksen pelitapaan verkkaisen liikkeensä vuoksi, mutta hän kuitenkin nousi loppukaudella aina joukkueen ykkössentteriksi asti.

Kaudeksi 2021–2022 Lepaus siirtyi vuoden mittaisella sopimuksella Porin Ässiin. Hänen roolinsa jäi kauden edetessä kuitenkin varsin pieneksi ja lopulta tammikuussa 2022 Lepaus siirtyi loppukauden kattavalla sopimuksella Sveitsin toiseksi korkeimmalle sarjatasolle Swiss Leaguen EHC Vispiin.

Muuta
-----

Lepaus pelaa myös Rullakiekon SM-liigaa Team Haippi joukkueessa. Hän edusti Suomea myös rullakiekon MM-kilpailuissa vuonna 2017, jolloin Lepaus voitti hopeaa. Hän voitti koko turnauksen pistepörssin tehoilla 11+11=22.

Lepauksen isoveli Toni pelasi jääkiekkoa hyökkääjänä Mestis-tasolla asti. Veljesten isä on entinen jääkiekkoerotuomari Marko Lepaus. Teemu Lepaus on valmentanut kesäisin tamperelaista HC Raimonlätty -harrastejoukkuetta. Hän harrasti lapsena myös jalkapalloa Tampereen Ilveksessä.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 2011–2012 | Ilves | A-SM | 34 | 4 | 11 | 15 | 14 | – | – | – | – | – |
| 2012–2013 | Ilves | A-SM | 38 | 10 | 20 | 30 | 26 | – | – | – | – | – |
| 2013–2014 | Ilves | A-SM | 40 | 10 | 25 | 35 | 24 | 5 | 2 | 2 | 4 | 0 |
| 2014–2015 | EHC Lustenau | INL | 9 | 3 | 9 | 12 | 6 | – | – | – | – | – |
|  | Ketterä | Suomi-sarja | 14 | 3 | 13 | 16 | 10 | – | – | – | – | – |
| 2015–2016 | SaPKo | Mestis | 40 | 12 | 10 | 22 | 39 | 4 | 0 | 2 | 2 | 0 |
| 2016–2017 | SaPKo | Mestis | 48 | 16 | 46 | 62 | 42 | 12 | 7 | 10 | 17 | 8 | Ykköstähdistö |
| 2017–2018 | Ilves | SM-liiga | 56 | 8 | 16 | 24 | 39 | – | – | – | – | – |
| 2018–2019 | Ilves | SM-liiga | 60 | 16 | 24 | 40 | 26 | 7 | 1 | 2 | 3 | 2 |
| 2019–2020 | Ilves | SM-liiga | 49 | 6 | 12 | 18 | 10 | – | – | – | – | – |
| 2020–2021 | Ilves | SM-liiga | 38 | 13 | 9 | 22 | 18 | 5 | 0 | 1 | 1 | 0 |
| 2021–2022 | Ässät | SM-liiga | 34 | 7 | 9 | 16 | 6 | – | – | – | – | – |
|  | EHC Visp | SL | 8 | 2 | 4 | 6 | 0 | – | – | – | – | – |
| 5 kautta | yhteensä | SM-liiga | 237 | 50 | 70 | 120 | 99 | 12 | 1 | 3 | 4 | 2 |
| 2 kautta | yhteensä | Mestis | 88 | 28 | 56 | 84 | 81 | 16 | 7 | 12 | 19 | 8 |

Lähteet
-------

* Teemu Lepaus The Internet Hockey Databasessa (englanniksi)
* Teemu Lepaus Eurohockey-sivustolla (englanniksi)
* Teemu Lepaus *Elite Prospects*. Everysport Media Group AB.  (englanniksi)

### Viitteet

1. ↑  Herckman, Marko: Kiekkotaituri palasi kotiin – Teemu Lepaus intoa puhkuen kohti tulevaa *ilves.com*.  25.5.2017. Ilves-Hockey Oy.  Arkistoitu 29.6.2017. Viitattu 4.7.2017.
2. 1 2 3 4  Pesonen, Jarmo: Talvisalon taikuri on ollut ilmiliekeissä Mestiksessä *ita-savo.fi*.  8.10.2016. Kaakon Viestintä Oy.  Arkistoitu 9.10.2016. Viitattu 4.7.2017.
3. ↑  Perkiö, Jari: Sivukujien kautta huipulle.  *Jääkiekkolehti*, 2018. vsk, nro 10.  Egmont Kustannus Oy.
4. ↑  Teemu Lepaus siirtyy Ässiin *assat.com*. Viitattu 14.5.2021.
5. 1 2 3  Teemu Lepaus *Elite Prospects*. Everysport Media Group AB.  (englanniksi)
6. 1 2 3  Haastattelussa taitosentteri Teemu Lepaus *kettera.net*.  4.1.2015. Imatran Ketterä Oy. Viitattu 4.7.2017.
7. ↑  Elite Prospects - U17 SM-sarja Stats 2009-2010 *eliteprospects.com*. Everysport Media Group AB. Viitattu 9.4.2019. (englanniksi)
8. ↑  Elite Prospects - U18 SM-sarja Stats 2010-2011 *eliteprospects.com*. Everysport Media Group AB. Viitattu 9.4.2019. (englanniksi)
9. ↑  Elite Prospects - Ilves U20 *eliteprospects.com*. Everysport Media Group AB. Viitattu 9.4.2019. (englanniksi)
10. 1 2 3  Suhonen, Markus: Mestis-tähdet tutuiksi: Teemu Lepaus kasvoi Itävallassa ihmisenä ja kehittyi SaPKossa huippupelaajaksi *Jatkoaika.com*.  19.2.2017. Jatkoaika r.y. Viitattu 4.7.2017.
11. ↑  Perkiö, Jari: Ilveksen uuden hyökkääjän tie Liigaan ei ole se tavallisin – Tykkikausi Savonlinnassa avasi vihdoin liigaportit *aamulehti.fi*.  23.6.2017. Alma Media Suomi Oy. Viitattu 4.7.2017. [vanhentunut linkki]
12. ↑  Ilveksen Teemu Lepaus siirtyy Ketterään loppukaudeksi *uutisvuoksi.fi*.  31.12.2014. Kaakon Viestintä Oy.  Arkistoitu 7.1.2015. Viitattu 4.7.2017.
13. ↑  SaPKo kiinnitti puolustuksensa kulmakiven *Jatkoaika.com*.  26.6.2015. Jatkoaika r.y. Viitattu 4.7.2017.
14. ↑  Elite Prospects - Mestis Stats 2016-2017 *eliteprospects.com*. Everysport Media Group AB. Viitattu 9.4.2019. (englanniksi)
15. ↑  Ilvekselle jatkajia ja uusia kasvoja – Lepaus palaa Tampereelle *Jatkoaika.com*.  26.4.2017. Jatkoaika r.y. Viitattu 4.7.2017.
16. ↑  Kokoonpanot *liiga.fi*.  8.9.2017. Jääkiekon SM-liiga Oy. Viitattu 10.9.2017.
17. ↑  Ottelutilastot *liiga.fi*.  8.9.2017. Jääkiekon SM-liiga Oy. Viitattu 10.9.2017.
18. ↑  Otteluseuranta *liiga.fi*.  28.9.2017. Jääkiekon SM-liiga Oy. Viitattu 28.9.2017.
19. ↑  Pelaajatilastot *liiga.fi*. Jääkiekon SM-liiga Oy. Viitattu 14.3.2018.
20. ↑  Hurmerinta, Eero: Ilves tärkeisiin jatkosopimuksiin - Lepaukselle ja Ruotsalaiselle lisävuosia *Jatkoaika.com*.  30.10.2018. Jatkoaika r.y. Viitattu 30.10.2018.
21. ↑  Rajamäki, Toni: Ilves-taituri Teemu Lepaus on Liigan tuntemattomin tähti – urakehitys hakee vertaistaan  21.11.2018. Faneille.com. Viitattu 9.4.2019.
22. ↑  Elite Prospects - Ilves *eliteprospects.com*. Everysport Media Group AB. Viitattu 9.4.2019. (englanniksi)
23. ↑  Seppä, Lassi: Pelaaja-arviot, 2019−20: Ilves pelasi vuosituhannen parasta jääkiekkoaan ja se synnytti monia tähtitarinoita *Jatkoaika.com*.  15.3.2020. Jatkoaika r.y. Viitattu 24.3.2020.
24. ↑  Seppä, Lassi: Ilveksen pelaaja-arvostelut 2020−21: Alkukauden NHL-avut kauden kermaa − ailahtelu koitui joukkueen kohtaloksi *Jatkoaika.com*.  27.4.2021. Jatkoaika r.y. Viitattu 12.5.2021.
25. ↑  Teemu Lepaus siirtyy Ässiin *assat.com*.  14.5.2021. HC Ässät Pori Oy. Viitattu 14.5.2021.
26. ↑  Teemu Lepaus vaihtaa Porista alppimaisemiin − "Tässä kohtaa molempien osapuolien etu" *Jatkoaika.com*.  27.1.2022. Jatkoaika r.y. Viitattu 27.1.2022.
27. ↑   (Arkistoitu – Internet Archive)
28. ↑  Rullaleijonille MM-hopeaa – USA parempi finaalissa maalein 4–2 *Leijonat.fi*.  1.7.2017. Suomen Jääkiekkoliitto – Finlands Ishockeyförbund ry. Viitattu 4.7.2017.
29. ↑  Toni Lepaus *Elite Prospects*. Everysport Media Group AB.  (englanniksi)
30. ↑  Herckman, Marko: Kiekkovirtuoosi Teemu Lepaus taiteilee kentällä ja kopissa *ilveshistoria.com*.  2.3.2014. Ilves-Hockey Oy. Viitattu 4.7.2017.